Redagavo: Angonita Rupšytė (1999.05.13)

Nutarimas paskelbtas: Žin., 1991, Nr.3-89

Neoficialus nutarimo tekstas

Pakeitimai:

1.

Lietuvos Respublikos Vyriausybė, Nutarimas

Nr. 194, 91.05.15, Žin., 1991, Nr.16-442 (91.06.10)

DĖL LIETUVOS RESPUBLIKOS VYRIAUSYBĖS SPRENDIMŲ BIUDŽETINIŲ ĮSTAIGŲ IR ORGANIZACIJŲ DARBUOTOJŲ DARBO UŽMOKESČIO KLAUSIMAIS PRIPAŽINIMO NETEKUSIAIS GALIOS

*** Pabaiga ***

LIETUVOS RESPUBLIKOS VYRIAUSYBĖ

N U T A R I M A S

1990 m. gruodžio 29 d. Nr. 394

Vilnius

DĖL LIETUVOS DARBO BIRŽOS PRIE SOCIALINĖS APSAUGOS MINISTERIJOS ĮSTEIGIMO BEI GYVENTOJŲ UŽIMTUMĄ REGULIUOJANČIŲ NORMATYVINIŲ AKTŲ TVIRTINIMO

Vadovaudamasi Lietuvos Respublikos Aukščiausiosios Tarybos 1990 m. gruodžio 13 d. nutarimu Nr. I-865, Lietuvos Respublikos Vyriausybė nutaria:

1. Įsteigti Lietuvos darbo biržą prie Socialinės apsaugos ministerijos.

2. Patvirtinti Lietuvos darbo biržos prie Socialinės apsaugos ministerijos nuostatus (pridedama).

3. Pavesti Socialinės apsaugos ministerijai iki 1990 m. gruodžio 31 d. patvirtinti Lietuvos darbo biržos struktūrą ir jos išlaikymo 1991 m. išlaidas.

4. (Neteko galios)

Punkto pakeitimai:

Nr. 194, 91.05.15, Žin., 1991, Nr.16-442 (91.06.10)

5. Nustatyti, kad, iki bus įsteigtos Respublikinė darbo birža ir teritorinės (miestų, rajonų) darbo biržos, jų funkcijas, numatytas Lietuvos Respublikos gyventojų užimtumo įstatyme, vykdys esami gyventojų užimtumo organai, bet ne ilgiau kaip 2 mėnesiai nuo Lietuvos Respublikos gyventojų užimtumo įstatymo įsigaliojimo.

6. Patvirtinti:

a) Trišalių komisijų prie Lietuvos darbo biržos nuostatus (pridedama);

b) Viešųjų darbų atlikimo tvarką (pridedama);

c) Nedirbančių piliečių mokymo, permokymo ir perkvalifikavimo tvarką (pridedama);

d) Socialinės apsaugos ministerija turi iki 1990 m. gruodžio 31 d. pateikti Lietuvos Respublikos Vyriausybei tvirtinti Trišalės komisijos prie Respublikinės darbo biržos narių - valstybinio valdymo organų atstovų sąrašą.

Lietuvos Respublikos Ministro Pirmininko pavaduotojas	R.Ozolas

____________

Patvirtinta

Lietuvos Respublikos Vyriausybės

1990 m. gruodžio 29 d. nutarimu Nr. 394

Lietuvos darbo biržos prie Socialinės apsaugos ministerijos nuostatai

I. Bendrieji nuostatai

1. Lietuvos darbo birža prie Socialinės apsaugos ministerijos (toliau vadinama - Lietuvos darbo birža) yra valstybinė organizacija, įgyvendinanti valstybines gyventojų užimtumo garantijas darbo rinkoje. Lietuvos darbo birža susideda iš Respublikinės darbo biržos ir teritorinių (miestų, rajonų) darbo biržų.

2. Lietuvos darbo birža savo veikloje vadovaujasi Lietuvos Respublikos Konstitucija (Pagrindiniu Įstatymu), Lietuvos Respublikos gyventojų užimtumo įstatymu, kitais Lietuvos Respublikos įstatymais, Lietuvos Respublikos Vyriausybės nutarimais ir potvarkiais, Socialinės apsaugos ministerijos normatyviniais aktais ir šiais nuostatais.

3. Lietuvos darbo birža yra juridinis asmuo, turi antspaudą su Lietuvos valstybės herbu bei savo pavadinimu ir yra išlaikoma iš užimtumo fondo lėšų.

4. Lietuvos darbo birža Respublikos gyventojams įdarbinimo paslaugas teikia nemokamai.

5. Lietuvos darbo biržą steigia ir jos veiklą nutraukia Lietuvos Respublikos Vyriausybė.

II. Lietuvos darbo biržos uždaviniai ir funkcijos

6. Svarbiausias Lietuvos darbo biržos uždavinys yra realizuoti Respublikos gyventojų užimtumo garantijas darbo rinkoje. Šį Lietuvos darbo biržos uždavinį vykdo Respublikinė darbo birža ir teritorinės (miestų, rajonų) darbo biržos.

7. Respublikinė darbo birža, vykdydama jai pavestą uždavinį:

a) analizuoja darbo paklausą ir pasiūlą, prognozuoja galimus darbo rinkos pokyčius, organizuoja ir finansuoja mokslinius tyrimus gyventojų užimtumo srityje. Esant disproporcijai tarp darbo pasiūlos ir paklausos atskirose Respublikos vietovėse, rengia valstybines, o kartu su savivaldybėmis - teritorines gyventojų užimtumo programas, padeda jas įgyvendinti;

b) kaupia duomenis apie laisvas darbo vietas, ieškančius darbo gyventojus, bedarbius;

c) organizuoja kartu su darbdaviais negalinčių įsidarbinti gyventojų profesinį konsultavimą, mokymą, permokymą ir perkvalifikavimą;

d) organizuoja kartu su savivaldybėmis ir darbdaviais mokamus viešuosius darbus;

e) tvarko nustatytąja tvarka užimtumo fondo lėšas, skirsto jas teritorinėms (miestų, rajonų) darbo biržoms, finansuoja gyventojų užimtumo programas, papildomų darbo vietų steigimą, teikia pasiūlymus dėl užimtumo fondo sudarymo ir panaudojimo tobulinimo;

f) vykdo įstatymo nustatyta tvarka ūkinę ir informacinę leidybinę veiklą, rengia parodas, labdaros loterijas, aukcionus ir kitas priemones arba dalyvauja veikloje, padedančioje gauti papildomų užimtumo fondo lėšų;

g) dalyvauja rengiant normatyvinių aktų užimtumo klausimais projektus;

h) tarpininkauja piliečiams įsidarbinant užsienyje;

i) rengia pranešimus, apžvalgas Lietuvos Respublikos Vyriausybei, Socialinės apsaugos ministerijai apie Respublikos, atskirų jos vietovių darbo rinkos būklę, informuoja apie tai visuomenę, teikia pasiūlymus, kaip išvengti nedarbo;

k) sudaro Respublikinei trišalei komisijai tinkamas darbo sąlygas, padengia jos veiklos išlaidas;

l) bendradarbiauja su užsienio šalimis gyventojų užimtumo politikos formavimo ir realizavimo srityje;

m) vadovauja teritorinių (miestų, rajonų) darbo biržų veiklai.

8. Teritorinės (miestų, rajonų) darbo biržos, vykdydamos joms pavestą uždavinį:

a) analizuoja darbo paklausą ir pasiūlą savo teritorijoje, prognozuoja galimus darbo rinkos pokyčius;

b) registruoja laisvas darbo vietas ir viešai jas skelbia, registruoja ieškančius darbo piliečius ir bedarbius, informuoja juos apie galimybes įsidarbinti, išmokti naujų profesijų, persikvalifikuoti, tarpininkauja įsidarbinant;

c) kartu su savivaldybėmis rengia teritorines užimtumo programas pirmiausia toms gyventojų grupėms, kurios negali lygiaverčiai su kitais piliečiais realizuoti teisės į darbą, rengia pasiūlymus savivaldybėms dėl jų įdarbinimo arba papildomų darbo vietų steigimo;

d) tarpininkauja piliečiams sudarant samdos sutartis su darbdaviais, esančiais ne nuolatinėje jų gyvenamojoje vietovėje;

e) teikia savivaldybėms pasiūlymus dėl laikino (iki 6 savaičių) grupinio darbuotojų atleidimo sustabdymo arba terminų atidėjimo, jeigu nesudarytos sąlygos juos įdarbinti, permokyti ir perkvalifikuoti, taip pat jeigu darbdaviai prieš 3 mėnesius nepranešė teritorinei (miesto, rajono) darbo biržai, jog numatoma darbuotojus atleisti iš darbo;

f) organizuoja kartu su savivaldybėmis mokamus viešuosius darbus, prisideda prie jų finansavimo;

g) skiria įstatymo nustatyta tvarka baudas darbdaviams, pažeidusiems laisvų darbo vietų registravimo tvarką;

h) skiria ir išmoka nustatytąja tvarka bedarbių pašalpas, atsiskaito Respublikinei darbo biržai, kaip naudojamas užimtumo fondas;

i) skiria nustatytąja tvarka neprocentines paskolas bedarbiams savo verslui pradėti;

k) teikia Respublikinei darbo biržai ir savivaldybėms pasiūlymus dėl gyventojų užimtumo programų, papildomų darbo vietų steigimo finansavimo;

l) sudaro teritorinėms trišalėms komisijoms tinkamas darbo sąlygas.

III. Lietuvos darbo biržos darbo organizavimas

9. Lietuvos darbo biržos struktūrą ir išlaikymo iš užimtumo fondo lėšų išlaidas nustato Socialinės apsaugos ministerija.

Teritorinių (miestų, rajonų) darbo biržų išlaikymo išlaidas, iš jų darbo apmokėjimo lėšas, nustato Respublikinė darbo birža.

Socialinės apsaugos ministerijos sprendimu atskiroms teritorinėms (miestų, rajonų) darbo biržoms gali būti suteiktas juridinio asmens statutas ir patvirtinti jų nuostatai.

10. Prie Respublikinės darbo biržos ir teritorinių (miestų, rajonų) darbo biržų steigiamas visuomeninis patariamasis organas - trišalės komisijos, sudarytos iš vienodo skaičiaus lygiateisių narių: darbuotojų (profesinių sąjungų, susivienijimų, asociacijų ir kitų organizacijų atstovų), darbdavių (susivienijimų, asociacijų ir kitų organizacijų atstovų) bei valstybinio valdymo organų atstovų.

11. Lietuvos darbo biržai vadovauja generalinis direktorius, kurį Socialinės apsaugos ministerijos teikimu skiria pareigoms ir atleidžia iš pareigų Lietuvos Respublikos Vyriausybė. Generalinis direktorius kartu vadovauja Respublikinei darbo biržai. Teritorinėms (miestų, rajonų) darbo biržoms vadovauja jų direktoriai arba vedėjai, kuriuos, suderinęs su savivaldybėmis, konkurso tvarka skiria pareigoms ir atleidžia iš pareigų Lietuvos darbo biržos generalinis direktorius.

12. Lietuvos darbo biržos generalinis direktorius:

a) organizuoja Lietuvos darbo biržos darbą ir atsako už jos veiklą;

b) veikia Lietuvos darbo biržos vardu, atstovauja jai visose Respublikos įmonėse, įstaigose ir organizacijose;

c) tvarko Lietuvos darbo biržos turtą, sudaro ūkines sutartis;

d) paskirsto pareigas tarp pavaldinių, leidžia įsakymus, tvirtina instrukcijas, taisykles, kurios yra privalomos Lietuvos darbo biržos darbuotojams;

e) tvirtina teritorinių (miestų, rajonų) darbo biržų struktūrą, įstatymo nustatyta tvarka priima ir atleidžia iš darbo Lietuvos darbo biržos darbuotojus, skatina juos bei skiria jiems drausmines nuobaudas;

f) vykdo kitus įstatymo jam suteiktus įgaliojimus.

______________

Patvirtinta

Lietuvos Respublikos Vyriausybės

1990 m. gruodžio 29 d. nutarimu Nr. 394

Trišalių komisijų prie Lietuvos darbo biržos nuostatai

I. Bendrieji nuostatai

1. Trišalės komisijos prie Lietuvos darbo biržos yra visuomeniniai patariamieji organai, steigiami prie Respublikinės darbo biržos bei teritorinių (miestų, rajonų) darbo biržų svarbiausiems iškylantiems gyventojų užimtumo klausimams nagrinėti ir spręsti efektyvios socialinės partnerystės sąlygomis.

2. Trišalės komisijos prie Respublikinės darbo biržos ir teritorinių (miestų, rajonų) darbo biržų sudaromos iš vienodo skaičiaus lygiateisių narių: darbuotojų (profesinių sąjungų, susivienijimų, asociacijų ir kitų organizacijų atstovų), darbdavių (susivienijimų, asociacijų ir kitų organizacijų atstovų) ir valstybinio valdymo organų atstovų.

Trišalė komisija prie Respublikinės darbo biržos (toliau vadinama - Respublikinė komisija) sudaroma iš 15 asmenų trejiems metams, trišalės komisijos prie teritorinių (miestų, rajonų) darbo biržų (toliau vadinama - teritorinės komisijos) - iš 6-9 asmenų dvejiems metams.

3. Darbuotojų ir darbdavių atstovus deleguoja nurodytosios organizacijos, o valstybinio valdymo organų atstovus skiria: Respublikinės komisijos - Lietuvos Respublikos Vyriausybė, teritorinių komisijų - savivaldybės.

4. Respublikinės komisijos ir teritorinių komisijų nariai savo funkcijas vykdo visuomeniniais pagrindais ir atsiskaito toms organizacijoms, kurios juos renka arba skiria.

II. Trišalių komisijų prie Lietuvos darbo biržos funkcijos

5. Respublikinė komisija:

a) rengia pasiūlymus Socialinės apsaugos ministerijai dėl gyventojų užimtumo politikos, darbo rinkos reguliavimo, socialinės pagalbos	bedarbiams prioritetų bei sistemos tobulinimo;

b) teikia pasiūlymus Respublikinei darbo biržai užimtumo fondo lėšų naudojimo, gyventojų užimtumo programų profesinio konsultavimo, mokymo, permokymo ir perkvalifikavimo klausimais;

c) svarsto Lietuvos darbo biržos veiklą, teikia pasiūlymus, kaip ją tobulinti;

d) teikia pasiūlymus dėl mokslo tiriamųjų darbų vykdymo.

6. Teritorinės komisijos:

a) teikia pasiūlymus savivaldybėms, teritorinėms (miestų, rajonų) darbo biržoms dėl gyventojų užimtumo programų, nedarbo ribojimo priemonių, iš jų asmenims, negalintiems lygiaverčiai konkuruoti darbo rinkoje, rengimo, darbo vietų jiems nustatymo, viešųjų darbų nedirbantiems piliečiams organizavimo ir apmokėjimo;

b) teikia pasiūlymus teritorinėms (miestų, rajonų) darbo biržoms dėl užimtumo fondo lėšų sudarymo ir panaudojimo;

c) analizuoja darbo paklausos ir pasiūlos būklę toje teritorijoje ir teikia pasiūlymus teritorinėms (miestų, rajonų) darbo biržoms dėl laikino (iki 6 savaičių) grupinio darbuotojų atleidimo sustabdymo arba jų atleidimo terminų atidėjimo, jeigu nesudarytos sąlygos atleidžiamus darbuotojus įdarbinti, juos mokyti, permokyti ir perkvalifikuoti;

d) nagrinėja pasiūlymus dėl gyventojų užimtumo programų, papildomų darbo vietų steigimo finansavimo, teikia išvadas dėl finansavimo tikslingumo;

e) svarsto teritorinių (miestų, rajonų) darbo biržų veiklą ir užimtumo fondo naudojimą, teikia atitinkamus pasiūlymus.

III. Trišalių komisijų prie Lietuvos darbo biržos darbo organizavimas

7. Respublikinės komisijos ir teritorinių komisijų posėdžiai rengiami prireikus, bet ne rečiau kaip kartą per ketvirtį.

8. Respublikinės komisijos ir teritorinių komisijų darbą organizuoja Lietuvos darbo biržos generalinis direktorius. Bet kurios komisijos posėdžiams pirmininkauja jos pirmininkas, renkamas eilės tvarka iš darbuotojų, darbdavių ir valstybinio valdymo organų atstovų - komisijos narių. Sprendimai priimami bendro trišalio susitarimo pagrindu.

9. Respublikinės komisijos ir teritorinių komisijų sprendimai yra rekomendacinio pobūdžio. Nesutarimus, iškylančius tarp teritorinių komisijų ir teritorinių (miestų, rajonų) darbo biržų, sprendžia Respublikinė darbo birža, nesutarimus tarp Respublikinės komisijos ir Respublikinės darbo biržos - Socialinės apsaugos ministerija.

10. Respublikinės komisijos ir teritorinių komisijų veiklos išlaidas nustatytąja tvarka padengta Lietuvos darbo birža iš užimtumo fondo lėšų.

______________

Patvirtinta

Lietuvos Respublikos Vyriausybės

1990 m. gruodžio 29 d. nutarimu Nr. 394

Viešųjų darbų atlikimo tvarka

I. Bendrieji nuostatai

1. Viešieji darbai organizuojami asmenims, kurie pagal Lietuvos Respublikos gyventojų užimtumo įstatymo 5 straipsnį laikomi bedarbiais, laikinai įdarbinti.

Esant galimybėms, šiuose darbuose gali dalyvauti ir kiti ieškantys darbo piliečiai, įsiregistravę teritorinėje (miestų, rajonų) darbo biržoje.

2. Teritorinės (miestų, rajonų) darbo biržos kartu su savivaldybėmis jų teritorijoje esančiose įmonėse, įstaigose ir organizacijose organizuoja šiuos viešuosius darbus:

a) savivaldybėms priklausančios teritorijos tvarkymo, kitus komunalinius darbus;

b) mokyklų, lopšelių-darželių, ligoninių, kultūrinių ir buitinių objektų statybos darbus;

c) įvairius specialios kvalifikacijos nereikalingus darbus sveikatos apsaugos, socialinės globos sferose;

d) sezoninius darbus (kurortinio aptarnavimo, žemės ir miškų ūkio ir pan.);

e) kitus darbus, kurių socialinę naudą nustato savivaldybės.

3. Sprendimą organizuoti viešuosius darbus atitinkamos teritorinės (miestų, rajonų) darbo biržos teikimu priima savivaldybės valdymo organai.

4. Užsakovas sudaro viešųjų darbų sąmatą ir, suderinęs su savivaldybėmis, pateikia ją teritorinei (miestų, rajonų) darbo biržai. Darbo apmokėjimui skirta sąmatos išlaidų dalis, bet ne daugiau kaip 50 procentų, teritorinės (miestų, rajonų) darbo biržos sprendimu gali būti padengta iš užimtumo fondo lėšų.

5. Piliečius dirbti viešuosius darbus įmonėse, įstaigose, organizacijose siunčia teritorinės (miestų, rajonų) darbo biržos, atsižvelgdamos į darbų pobūdį ir norinčiųjų dirbti viešuosius darbus pageidavimus.

Esant kitoms lygioms sąlygoms, pirmenybė dirbti viešuosius darbus teikiama piliečiams, kuriems baigiasi bedarbio pašalpos mokėjimo laikotarpis, artėja pensijos skyrimo metas, nėra galimybių persikvalifikuoti, taip pat piliečiams, kurių šeimose yra du ir daugiau nedirbančių asmenų.

II. Samdos sutarties dirbti viešuosius darbus sudarymas

6. Tarp bedarbių, siunčiamų dirbti viešuosius darbus, ir darbdavių tam tikram laikui atitinkamam darbui atlikti, bet ne ilgiau kaip 2 mėnesiams sudaroma tipinė samdos sutartis dirbti viešuosius darbus įmonėse, įstaigose ir organizacijose (pridedama).

7. Bedarbiams sutikus, samdos sutartis gali būti pratęsiama, bet ne ilgiau kaip 6 mėnesiams.

8. Piliečiams, sudarantiems samdos sutartį dirbti viešuosius darbus, keliami tie patys kvalifikaciniai reikalavimai, kaip ir priimamiems į nuolatinį darbą darbuotojams. Jiems taikomos visos socialinės garantijos, nustatytos atitinkamos profesijos (specialybės) darbuotojams.

Darbdaviai nustatytąja tvarka moka valstybinio socialinio draudimo įnašus nuo šių darbuotojų darbo apmokėjimui skirtų lėšų.

9. Viešųjų darbų trukmė įrašoma darbo knygelėje. Piliečiams, pradėjusiems dirbti pirmą kartą, darbo knygelę išduoda įmonė, įstaiga ar organizacija, kurioje atliekami viešieji darbai, Samdos įstatymo nustatyta tvarka.

10. Viešųjų darbų trukmė neįskaitoma į pašalpos mokėjimo laiką. Darbdavys apie sudarytas sutartis per 3 dienas praneša teritorinei (miesto, rajono) darbo biržai, nurodydamas priimto į darbą piliečio vardą, pavardę, priėmimo datą, trukmę arba samdos laiką bei apmokėjimo sąlygas.

III. Viešųjų darbų apmokėjimas

11. Dirbantiesiems viešuosius darbus atlyginama įstatymo numatyta tvarka.

12. Dirbantiems viešuosius nedarbio pašalpos mokėjimas nutraukiamas, jeigu darbo užmokestis viršija jos dydį.

13. Bedarbio pašalpos mokėjimas atnaujinamas pasibaigus samdos sutarties dirbti viešuosius darbus laikui. Pašalpa vėl mokama tokio dydžio, kokią bedarbis gavo prieš pradėdamas dirbti viešuosius darbus.

14. Jeigu darbo užmokestis už viešuosius darbus yra mažesnis negu ankščiau gauta bedarbio pašalpa, bedarbiui iš užimtumo fondo lėšų mokamas skirtumas tarp darbo užmokesčio ir gautos bedarbio pašalpos.

15. Pagrindas mokėti skirtumą tarp darbo užmokesčio ir bedarbio pašalpos yra darbdavių išduotas pažymėjimas apie gautą užmokestį už viešuosius darbus.

Skirtumo dydį nustato, skiria ir išmoka teritorinė (miesto, rajono) darbo birža.

_______________

Viešųjų darbų atlikimo tvarkos

priedas

Tipinė samdos sutartis dirbti viešuosius darbus įmonėse, įstaigose ir organizacijose

_____________________________________________________________________

(įmonės, įstaigos, organizacijos pavadinimas)

vadovas (darbdavys)___________________________________________________

(vardas, pavardė)

iš vienos pusės, ir pilietis_______________________________________________

(vardas, pavardė)

iš kitos pusės, pateikęs pasą, serija _____ Nr .______, išduotą _______________, ir darbo knygelę, serija ____. Nr. _________, sudaro šią samdos sutartį dirbti viešuosius darbus:

1. Pilietis įsipareigoti dirbti ______________________________________.

(Profesija, specialybės___________________________________________

kategorija) __________________________ laikotarpį, laikydamasis darbo

(trukmė) režimo, arba atlikti šiuos darbus:

a) ____________________________________________________________

b) ____________________________________________________________

c) ____________________________________________________________

d) ____________________________________________________________

e) ____________________________________________________________

2. Darbdavys įsipareigoja užtikrinti tinkamas darbo sąlygas, aprūpinti įrankiais ir teikti visas socialines lengvatas, numatytas šios įmonės, įstaigos, organizacijos kolektyvinėje sutartyje, ir mokėti darbo užmokestį.

3. Šį sutartis sudaroma dviem egzemplioriais ir teikiama abiem sutarties dalyviams.

4. Sutartis galioja nuo pasirašymo dienos.

(antspaudo vieta)

______________________________	___________________________

(įmonės, įstaigos, organizacijos	(piliečio vardas ir pavardė)

vadovo vardas ir pavardė)

___________________________	___________________________

(parašas)	(parašas)

19___ m. ______________ mėn. ___ d.

Samdos sutarties pratęsimas

Šalys susitarė šią samdos sutartį, nekeisdamos joje numatytų sąlygų, iki _____________________________________________________________________

(data)

(antspaudo vieta)

____________________________________	__________________________

(įmonės, įstaigos, organizacijos	(piliečio vardas ir pavardė)

vadovo vardas ir pavardė)

___________________________	___________________________

(parašas)	(parašas)

19__ m. ______________ mėn. ___ d.

______________

Patvirtinta

Lietuvos Respublikos Vyriausybės

1990 m. gruodžio 29 d. nutarimu Nr. 394

Nedirbančių piliečių mokymo, permokymo ir perkvalifikavimo tvarka

I. Bendrieji nuostatai

1. Nedirbančių piliečių (bedarbių) mokymas, permokymas ir perkvalifikavimas (toliau vadinama - mokymas), vadovaujantis Lietuvos Respublikos gyventojų užimtumo įstatymo 19 straipsniu, organizuojamas tiems nedirbantiems piliečiams, kuriems teritorinė (miesto, rajono) darbo birža po jų įregistavimo nustatytąja tvarka per 6 mėnesius (išskyrus laikotarpį, kurį bedarbis dirbo viešuosius darbus) negalėjo pasiūlyti nuolatinio darbo pagal profesinį pasirengimą, ankstesnę profesinę veiklą bei sveikatos būklę.

Bedarbiams sutikus, juos mokyti galima pradėti anksčiau.

Mokymas organizuojamas taip pat bedarbiams, norintiems pradėti savo verslą ir gauti atitinkamą paskolą iš užimtumo fondo.

Mokymas organizuojamas ir kitiems ieškantiems darbo piliečiams, pageidaujantiems įgyti arba pakeisti profesiją (specialybę), taip pat dirbantiems piliečiams, kurie yra įspėti apie samdos sutarties nutraukimą darbdavio iniciatyva nesant darbuotojų kaltės ir jiems sutikus.

2. Svarbiausiais mokymo tikslas - atsižvelgiant į darbo pasiūlą ir paklausą darbo rinkoje, užtikrinti operatyvų reikiamų profesijų ir specialybių darbuotojų parengimą ir jų įdarbinimą, mažinant struktūrinį nedarbą.

II. Piliečių mokymo ir įdarbinimo organizavimas

3. Piliečių mokymą ir vėliau jų įdarbinimą organizuoja Respublikinė darbo birža ir teritorinės (miestų, rajonų) darbo biržos.

Tuo tikslu darbo biržos:

a) remdamosi darbdavių informacija, analizuoja darbo paklausą atskirose vietovėse ir ūkio šakose, prognozuoja galimus darbo rinkos pokyčius atskirų specialybių atžvilgiu;

b) tiria nedirbančių gyventojų sudėtį, atskirų specialybių (profesijų) poreikį, nustato pagrindines mokymo kryptis;

c) teikia profesinio orientavimo paslaugas, konsultacijas, informuoja piliečius apie Respublikai reikalingas profesijas (specialybes) ir organizuoja jų mokymą;

d) sudaro sutartis su mokymo įstaigomis ir įmonėmis dėl piliečių mokymo ir įdarbinimo;

e) komplektuoja grupes ir siunčia piliečius mokytis;

f) tarpininkauja įdarbinant baigusius mokymą.

4. Nedirbantys piliečiai mokomi paklausių arba perspektyvių profesijų ir specialybių;

a) valstybinėse mokslo ir mokymo įstaigose (aukštosiose mokyklose, aukštesniosiose, profesinėse technikos mokyklose ir jų filialuose);

b) kitose mokymo įstaigose, turinčiose Kultūros ir švietimo ministerijos licencijas;

c) tiesiogiai gamyboje.

5. Nedirbantys piliečiai siunčiami mokytis kitos specialybės (profesijos) arba įgyti aukštesnę kvalifikaciją ir įdarbinami pagal sutartis, sudarytas:

a) tarp teritorinės (miesto, rajono) darbo biržos, piliečio ir darbdavio (1 priedas);

b) tarp teritorinės (miesto, rajono) darbo biržos ir mokymo įstaigos (2 priedas).

6. Sutartyje nurodoma;

a) šalių savitarpio įsipareigojimai (stipendijos mokėjimas, aprūpinimas gyvenamuoju plotu mokymo laikotarpiu ir kt.);

b) įdarbinimo garantijos;

c) atsakomybė už sutarties nevykdymą.

III. Mokymo finansavimas ir stipendijų mokėjimas

7. Nedirbančių piliečių mokymas finansuojamas ir jiems mokamos stipendijos iš užimtumo fondo lėšų, kai mokymas trunka ne ilgiau kaip 6 mėnesius.

Tuo atveju, kai mokymas trunka ilgiau kaip 6 mėnesius, kitas išlaidas padengia tie darbdaviai, kurie pagal sutartį įdarbins apmokytus piliečius.

8. Pagal Lietuvos Respublikos gyventojų užimtumo įstatymą (19 straipsnis) nedirbantiems piliečiams mokymo laikotarpiu mokama stipendija:

piliečiams, kurie ne mažiau kaip 24 mėnesius pastarųjų trejų metų laikotarpiu dirbo pagal samdos sutartį ir buvo draudžiami nuo nedarbo (19 straipsnio 4 dalis), mokama vidutinio darbo užmokesčio dydžio ankstesnėje darbovietėje stipendija, kuri negali būti dvigubai didesnė už sumą, atitinkančią indeksuotą minimalų gyvenimo lygį;

piliečiams, kurie buvo draudžiami nuo nedarbo ir turi dvejų metų darbo stažą, bet ilgesnę kaip vienerių metų samdomo darbo pertrauką (19 straipsnio 5 dalis), mokama Lietuvos Respublikos gyventojų pajamų garantijų įstatymo numatyta pajamų garantijos dydžio stipendija;

kitiems piliečiams (19 straipsnio 6 dalis) Lietuvos Respublikos gyventojų pajamų garantijų įstatymo nustatyta valstybės remiamų pajamų dydžio stipendija;

piliečiams, kurie buvo įspėti apie samdos sutarties nutraukimą darbdavio iniciatyva nesant darbuotojų kaltės ir jiems sutikus, kurie pradėjo mokytis nepasibaigus sutarties nutraukimo terminui, stipendija nustatytąja tvarka mokama nutraukus samdos sutartį, atsižvelgiant į gautą išeitinę pašalpą;

piliečiams, savarankiškai įsidarbinusiems ir besimokantiems kitos specialybės, įgyjantiems aukštesnę kvalifikaciją tiesiogiai gautos specialybės,	įgyjantiems aukštesnę kvalifikaciją tiesiogiai gamyboje arba įmonių, įstaigų ir organizacijų siuntimu atitinkamose mokymo įstaigose, stipendijų dydis mokymo laikotarpiu nustatomas darbdavio ir darbuotojo susitarimu.

9. Stipendijas iš užimtumo fondo moka kartą per mėnesį mokymo įstaiga, gavusi lėšų iš teritorinės (miesto, rajono) darbo biržos pagal faktinį mokomų piliečių skaičių ir jų lankomumą.

10. Nedirbančių piliečių, kuriuos teritorinė (miesto, rajono) darbo birža pasiuntė mokytis tiesiogiai gamyboje, mokymas finansuojamas pagal šios tvarkos 7 ir 8 punktus, atsižvelgiant į trišalių komisijų prie teritorinių (miesto, rajono) darbo biržų pasiūlymus.

11. Stipendija mokymo laikotarpiu nemokama už praleistas dienas susirgus ir be svarbių priežasčių.

12. Stipendijos mokėjimas nutraukiamas piliečiams, savo noru pasitraukusiems arba pašalintiems iš mokymo įstaigos.

13. Piliečiai, savo noru be svarbių priežasčių pasitraukę ar pašalinti iš mokymo įstaigos arba atsisakę įsidarbinti įmonėje, kuriai rengiamu, grąžina teritorinei (miesto, rajono) darbo biržai ir įmonei (jei mokymas truko ilgiau kaip 6 mėnesius) 50 procentų mokymo išlaidų.

_______________

Nedirbančių piliečių mokymo, permokymo

ir perkvalifikavimo tvarkos

1 priedas

Profesijos (specialybės) įsigijimo ir įsidarbinimo sutartis

Pilietis(-ė)___________________________, gyvenantis_________________

_____________________________________________________________________

(adresas)

pasas, serija ___ Nr. __________, išduotas _________________________________

išdavimo data ir VRS

_____________________________________________________ iš vienos pusės, ir

_____________________________________________________________________

pavadinimas)	(pavadinimas)

darbo birža, atstovaujama ______________________________________________

(pareigos, vardas, pavardė) bei

_____________________________________________________________________

(įmonės, įstaigos, organizacijos pavadinimas)

toliau vadinama darbdaviu, atstovaujama _________________________________

(pareigos, vardas, pavardė)

_____________________________, iš kitos pusės, sudarėme šią sutartį, pagal kurią:

1. Pilietis(-ė) ______________________________________ įsipareigoja:

(vardas, pavardė)

a) atvykti 19___ m. ________________ mėn. ____ d. į mokymo įstaigą _____________________________________________________________________

(mokymo įstaigos pavadinimas)

b) išklausyti visą mokymo programą ir išlaikyti egzaminus profesijai (specialybei) įsigyti;

c) įsigijęs (-usi) profesiją (specialybę), sudaryti su nurodytoju darbdaviu samdos sutartį ir dirbti pagal ją ne trumpiau kaip dviejus metus;

d) laikytis mokymo įstaigos vidaus tvarkos taisyklių;

e) grąžinti darbdaviui ir darbo biržai 50 procentų mokymo išlaidų, jeigu darbo sutartis bus nutraukta dėl jo kaltės ar jo prašymu be svarbių priežasčių pirma laika (nesuėjus dvejiems metams).

2. Darbo birža įsipareigoja:

a) organizuoti __________________________ mokymą

(vardas, pavardė) _____________________________darbo biržos lėšomis;

(trukmė)

b) mokymo laikotarpiu (iki 6 mėnesių) mokėti stipendiją po ________________ rublių per mėnesį.

3. Darbdavis įsipareigoja:

a) įdarbinti __________________________________,

(vardas, pavardė) įsigijusį(-ią) _____________________________________

(profesijos, specialybės pavadinimas) ______________________. įmonėje;

(įmonės, įstaigos, organizacijos pavadinimas)

b) padengti papildomas įdarbinimo (-os) piliečio(-ės) mokymo išlaidas, jeigu mokymas trunka ilgiau kaip 6 mėnesius;

c) grąžinti darbo biržai visas darbuotojo (-os) mokymo išlaidas, jeigu jo (jos) neįdarbins.

Papildomos sąlygos: _____________________________________________

4. Ši sutartis sudaryta trimis egzemplioriais, kurių vienas įteikiamas darbuotojui (-ai), kitas - įmonei, o tečias lieka darbo biržoje, visi sutarties tekstai turi vienodą galią.

5. Ginčai dėl šios sutarties vykdymo sprendžiami įstatymo nustatyta tvarka.

(antspaudo vieta)

Pilietis (-ė) _____________	Darbo biržos________________	Įmonės, įstaigos,

atstovas	organizacijos

atstovas

__________________	__________________	__________________

(parašas)	(parašas)	(parašas)

19___ m. ______________ mėn. ___ d.

____________

Nedirbančių piliečių mokymo, permokymo

ir perkvalifikavimo tvarkos

2 priedas

Darbuotojų rengimo sutartis

__________________________	19___ m. ______________ mėn. _____ d.

(sutarties sudarymo vieta)

_____________________________________darbo birža, toliau vadinama - Birža,

(pavadinimas)

atstovaujama __________________________________________, veikiančio pagal

(pareigos, vardas, pavardė)

Biržos nuostatus, iš vienos pusės, ir ______________________________________

(mokymo įstaigos pavadinimas)

___________________________________, toliau vadinama - Mokymo įstaiga, atstovaujama __________________________________________, veikiančio pagal

(pareigos, vardas, pavardė)

_______________________________________________________, iš kitos pusės,

(atstovavimo pagrindas)

sudarėme šią sutartį:

1. Birža įsipareigoja 19 ___ m. pasiųsti į _____________________________

(mokymo įstaigos

_______________________________________ mokytis šių profesijų ir specialybių

pavadinimas)

_____________________________________________________________________

(pavadinimas ir žmonių skaičius)

2. Birža įsipareigoja sudaryti mokymo sutartis su piliečiais, kurių skaičius nurodytas šios sutarties 1 punkte.

3. Jeigu Birža laiku nesurenka reikiamo mokomojo kontingento, šalių susitarimu mokymo laikas gali būti pakeistas.

4. Už mokymo procesą ir kokybę atsako Mokymo įstaiga.

5. Birža, komplektuodama grupes, turi laikytis Mokymo įstaigos reikalavimų (reikiamas išsilavinimas, kvalifikacija, pareigos, amžius ir sveikatos būklė).

6. Neturinčius gyvenamojo ploto piliečius Mokymo įstaiga apgyvendina bendrabutyje arba samdo gyvenamąjį plotą. Šiuo atveju Birža moka nuopinigius po __________ rublių per mėnesį. Be to, Birža apmoka kelionės išlaidas į mokymosi vietą ir atgal bei dienpinigius už kelionėje išbūtą laiką.

7. Mokymo įstaigos klausytojai, įvykdę visus mokymo programos reikalavimus ir sėkmingai išlaikę egzaminus, gauna nustatyto pavyzdžio pažymėjimą.

8. Mokymo įstaiga grąžina Biržai mokymo išlaidas tų piliečių, kurie nebuvo apmokyti dėl Mokymo įstaigos kaltės.

9. Už atliktą darbą, nurodytą šios sutarties 1 punkte, Birža moka Mokymo įstaigai sutinkamai su priede ______________ pateikta sąmata.

10. Visi ginčai dėl šios sutarties vykdymo sprendžiami įstatymo nustatyta tvarka.

11. Ši sutartis sudaryta dviem egzemplioriais, po vieną kiekvienai pusei, abu tekstai turi vienodą galią.

12. Juridinių šalių adresai ir atsiskaitomosios sąskaitos:

a) Birža _______________________________________________________

(adresas, atsiskaitomoji sąskaita Nr.)

b) Mokymo įstaiga ______________________________________________

(adresas, atsiskaitomoji sąskaita Nr.)

(antspaudo vieta)	(antspaudo vieta)

Biržos atstovas	Mokymo įstaigos atstovas

____________________	___________________________

(parašas)	(parašas)

19__ m. _____________ mėn. __ d.	19__ m. __________ mėn. __ d.

_______________

Patvirtinta

Lietuvos Respublikos Vyriausybės

1990 m. gruodžio 29 d. nutarimu Nr. 394

Įsidarbinimo pagal sutartį tvarka

I. Bendrieji nuostatai

1. Vadovaujantis Lietuvos Respublikos gyventojų užimtumo įstatymo 4 straipsniu, nustatoma piliečių įsidarbinimo ne nuolatinėje gyvenamojoje vietovėje, taip pat užsienio valstybių teritorijoje tvarka, kai sudarant samdos sutartį tarp piliečio ir darbdavio tarpininkauja Lietuvos darbo birža arba kitos organizacijos pagal Lietuvos Respublikos socialinės apsaugos ministerijos išduotus įgaliojimus (licencijas).

2. Įsidarbinimas pagal sutartį ne nuolatinėje gyvenamojoje vietovėje, taip pat užsienio valstybių teritorijoje organizuojamas siekiant įgyvendinti piliečio teisę laisvai pasirinkti darbą.

3. Lietuvos darbo birža nuolat registruoja darbdavių, iš jų ir esančių užsienyje, pasiūlymus dirbti, taip pat renka duomenis apie buities sąlygas, persikėlimo kompensacijas, pašalpas ir viešai juos skelbia.

Lietuvos darbo birža savarankiškai ieško galimybių Respublikos gyventojams laikinai įsidarbinti užsienyje, tariasi su užsienyje esančiais darbdaviais dėl darbo ir buities sąlygų, kompensacijų ir pašalpų, atsižvelgiant į tų valstybių nustatytas darbo apmokėjimo sąlygas ir sudarytas tarpvalstybines sutartis.

II. Įsidarbinimas ne nuolatinėje gyvenamojoje vietovėje pagal sutartį

4. Darbdaviai, norintys įdarbinti darbuotojus iš kitų vietovių, pateikia Respublikinei darbo biržai nustatytos formos paraišką - įsipareigojimą apie darbuotojų poreikį, darbo ir buities sąlygas, aprūpinimą gyvenamuoju plotu bei kitas sąlygas (1 priedas).

5. Piliečiai, norintys įsidarbinti pas darbdavius, esančius ne nuolatinėje jų gyvenamojoje vietovėje, registruojami pagal gyvenamąją vietą teritorinėje (miesto, rajono) darbo biržoje.

6. Darbdavių pageidavimu, prieš sudarant sutartį, pilietis gali būti pakviestas susipažinti su darbo ir buities sąlygomis vietoje.

Jeigu norintysis sudaryti sutartį yra bedarbis, jo kelionės išlaidos nepriklausomai nuo tolesnių ketinimų gali būti padengtos iš užimtumo fondo lėšų.

7. Tarp piliečio ir darbdavio, esančio ne nuolatinėje pirmojo gyvenamojoje vietovėje, tarpininkaujant teritorinėms (miesto, rajono) darbo biržoms, sudaroma nustatytos formos sutartis (2 priedas).

Sutartyje nurodomos šios svarbiausios sąlygos:

darbo vieta;

darbo funkcijas, profesija, specialybė, kvalifikacija;

atlyginimas už darbą;

darbo tvarkos reikalavimai;

persikėlimo išlaidų padengimo tvarka;

kitos papildomos sąlygos;

šalių atsakomybė už sutarties nevykdymą.

8. Sutartis paprastai sudaroma su darbingais asmenimis: vyrais - nuo 18 iki 55 metų, moterimis - nuo 18 iki 50 metų.

9. Sudarantis sutartį pilietis pateikia teritorinei (miesto, rajono) darbo biržai:

pasą;

darbo knygelę;

sveikatos pažymėjimą.

Jeigu sudaroma sutartis darbams, kuriems reikia specialaus pasirengimo,	darbuotojas privalo pateikti dokumentus, liudijančius jo išsimokslinimą ir kvalifikaciją (profesiją).

10. Darbdavys apmoka iš savo lėšų pagal sutartį įdarbinamiems piliečiams iš kitų gyvenamųjų vietovių;

darbuotojo ir jo šeimos narių kelionės išlaidas į darbo vietą ir sutarčiai pasibaigus - atgal į nuolatinę gyvenamąją vietą;

dienpinigius už kiekvieną kelionėje išbūtą dieną;

krovinio pervežimo išlaidas (darbuotojui - iki 500 kg, kiekvienam šeimos nariui po 150 kg).

Konkreti apmokamų persikėlimo išlaidų suma nustatoma šalių susitarimu. Visais atvejais turi būti atlygintos išlaidos, patvirtintos dokumentais.

11. Darbuotojams, kurių sutarties trukmė - ne mažiau kaip vieneri metai, iš darbdavio lėšų išmokama ne mažesnė kaip atitinkanti minimalų gyvenimo lygį vienkartinė pašalpa, numatyta Lietuvos Respublikos gyventojų pajamų garantijų įstatyme.

Nurodytojo dydžio vienkartinė pašalpa darbuotojui išmokama taip pat pratęsus sutartį naujam terminui.

12. Darbdavys, atvykus darbuotojui dirbti pagal sutartį:

paros laikotarpiu įformina jo priėmimą į darbą;

per 12 valandų nuo atvykimo momento suteikia gyvenamąjį plotą;

per savaitę praneša teritorinei (miesto, rajono) darbo biržai apie darbuotojo atvykimą ir įdarbinimą.

13. Teritorinės (miesto, rajono) darbo biržos tvarko darbuotojų, skiriamų jų tarpininkavimu dirbti ne nuolatinėje gyvenamojoje vietovėje pagal sutartį, apskaitą.

III. Įsidarbinimas pagal sutartį kitų valstybių teritorijoje

14. Lietuvos Respublikos piliečiai gali įsidarbinti pas darbdavius, esančius kitų valstybių teritorijoje, tarpininkaujant įgaliojimus (licencijas), arba savarankiškai.

Tuo atveju, kai sutartis sudaroma tarpininkaujant organizacijoms, turinčioms atitinkamus įgaliojimus (licencijas), už savo veiklą jos atsiskaito nustatyta tvarka Lietuvos darbo biržai.

15. Lietuvos darbo birža arba kitos organizacijos, turinčios atitinkamus įgaliojimus (licencijas) tarpininkauti Lietuvos Respublikos piliečiams įsidarbinti užsienyje, sudaro su darbdaviais, esančiais kitų valstybių teritorijoje, sutartis - įsipareigojimus, kuriose nurodoma:

sudarančiųjų sutartis įsipareigojimai;

darbuotojų poreikis ir jų kvalifikacijos reikalavimai;

darbo trukmė;

atlyginimo už darbą tvarka;

socialinio draudimo dydis ir jų mokėjimo tvarka;

kompensacija nelaimingo atsitikimo ir ligos atveju;

kitos papildomos darbo ir buities sąlygos;

darbuotojų siuntimo išlaidų kompensavimo tvarka.

16. Darbo užsienyje sutartis įforminą Lietuvos darbo birža arba kitos organizacijos, turinčios atitinkamus įgaliojimus (licencijas). Jos taip pat supažindina piliečius su svarbiausiais užsienio šalies darbo įstatymų reikalavimais.

17. Darbo užsienyje sutartį gali sudaryti ne jaunesni kaip 18 metų piliečiai.

18. Darbo užsienyje sutartyje turi būti nurodyta:

šalies pavadinimas;

darbdavys;

samdos trukmė;

darbo pobūdis (turinys);

atlyginimo už darbą dydis ir tvarka;

socialinio draudimo įnašų dydis ir mokėjimo tvarka;

išlaidų, susijusių su darbo paieška užsienyje ir piliečio įdarbinimu, kompensavimo tvarka;

kitos papildomos sąlygos (amžiaus cenzas, aprūpinimas gyvenamuoju plotu, šeimos įkurdinimo galimybės, kalbos mokėjimo reikalavimai, sutarties nutraukimo sąlygos ir kt.).

19. Lietuvos darbo birža tvarko Lietuvos Respublikos piliečių, dirbančių užsienyje pagal sutartį, apskaitą.

IV. Papildomos sąlygos ir garantijos

20. Lietuvos Respublikos piliečių, dirbančių kitų valstybių teritorijoje pagal sutartį, sudarytą tarpininkaujant Lietuvos darbo biržai arba kitoms organizacijoms, turinčioms atitinkamus įgaliojimus (licencijas), darbo stažas prilyginamas darbui Lietuvos Respublikoje ir jiems garantuojamas socialinis aprūpinimas pagal valstybinio socialinio draudimo įstatymo nustatytas normas bei rezervuojamas turimas gyvenamasis plotas.

21. Lietuvos Respublikos piliečių, dirbančių kitų valstybių teritorijoje pagal jų savarankiškai sudarytą sutartį, darbo stažas prilyginamas darbui Lietuvos Respublikoje, ir jiems garantuojamas socialinis aprūpinimas pagal Valstybinio socialinio draudimo įstatymo normas tik tuo atveju, jeigu:

apie šios sutarties sudarymą informuojama Lietuvos darbo birža;

grįžus pateikiami darbo stažą užsienyje patvirtinantys dokumentai;

kas mėnesį mokami socialinio draudimo įnašai nuo gaunamo atlyginimo tokio dydžio, kaip darbuotojams, dirbantiems Lietuvos Respublikoje.

Lietuvos Respublikos piliečiai, kurie darbo užsienyje metu mokėjo į užimtumo fondo sąskaitą nustatyto dydžio draudimo nuo nedarbo įnašus, sutarčiai pasibaigus, naudojasi visomis Lietuvos Respublikos gyventojų užimtumo įstatymo numatytomis teisėmis ir garantijomis.

___________

Įsidarbinimo pagal sutartį tvarkos

1 priedas

Paraiška - įsipareigojimas

Darbdavys (įmonė, įstaiga, organizacija)____________________________

_____________________________________________________________________

Adresas _____________________________________________________________

Finansiniai banko rekvizitai____________________________________________

____________________________________________________________________

I. Trumpa gamybinė ekonominė įmonės,

įstaigos, organizacijos charakteristika

_____________________________________________________________________

_____________________________________________________________________

_____________________________________________________________________

II. Bendras reikalingų darbuotojų skaičius .___________

(vnt.)

iš jų poreikis pagal profesijas ______

(vnt.)

Profesijos pavadinimas	Kategorija	Darbuotojų skaičius	Darbo apmokėjimo forma	Vidutinis darbo užmokestis	Kiti išmokėjimai ir lengvatos

III. Gali priimti ______________ darbuotojų, neturinčių reikalingų profesijų, ar apmokyti šių profesijų

Profesijos pavadinimas	Mokymo forma	Mokymo trukmė	Apmokėjimas mokymosi laikotarpiu

IV. Buitinės ir socialinės-kultūrinės sąlygos

1. Apgyvendinimo sąlygos:

a) gali apgyvendinti priimtų į darbą viengungių, iš viso: _______

iš jų:

viengungių bendrabučiuose ___________________________________,

atskiruose bendrabučių kambariuose ___________________________,

atskiruose butuose __________________________________________;

b) gali apgyvendinti priimtų į darbą darbuotojų šeimų, iš viso: _________

iš jų:

bendrabučių kambariuose ____________________,

atskiruose butuose __________________________,

atskiruose namuose _________________________,

2. Prekybos organizavimas gyvenamojoje vietovėje, tiesiogiai įmonėje _____________________________________________________________________

3. Aprūpinimas ikimokyklinėmis įstaigomis, mokyklomis, medicininis, kultūrinis-buitinis aptarnavimas _________________________________________

4. Papildomos sąlygos ____________________________________________

_____________________________________________________________________

(antspaudo vieta)

Įmonės, įstaigos

organizacijos vadovas _________________________

(parašas)

19__ m. ____________ mėn. ___ d.

_______________

Įsidarbinimo pagal sutartį tvarkos

2 priedas

Įsidarbinimo ne nuolatinėje gyvenamojoje vietovėje sutartis

Darbdavys _____________________________________________________,

(įmonės, įstaigos, organizacijos pavadinimas)

atstovaujamas _________________________________________, tarpininkaujant

(pareigos, vardas, pavardė)

_____________________________________________________________________

(darbo biržos pavadinimas)

darbo biržos atstovui __________________________________, sudarė su piliečiu

(pareigos, vardas, pavardė)

__________________________________________šią sutartį:

(vardas, pavardė)

1. Pilietis priimamas dirbti ________________________________________

(įmonės, įstaigos, organizacijos pavadinimas)

_____________________________________________________________________

(specialybė (profesija), kvalifikacija, samdos trukmė)

apmokėjimo sąlygos____________________________________________________

_____________________________________________________________________

(apmokėjimo sistema, premijos, priemokos)

2. Pilietis vyksta į darbo vietą kartu su šiais šeimos nariais:_____________

_____________________________________________________________________

(vardas, pavardė, gimimo metai)

3. Darbdavys iš savo lėšų įsipareigoja apmokėti:

a) piliečio ir jo šeimos narių kelionės išlaidas_______________________;

b) krovinio pervežimo išlaidas ___________________________________;

c) dienpinigius piliečiui ____________________ už kiek- vieną kelionėje išbūtą dieną;

d) vienkartinę pašalpą ______________________________;

e) vidutinį darbo užmokestį už pasirengimo išvykti ir įsikūrimo naujoje vietoje dienas (ne daugiau kaip 6 dienos) bei kelionėje išbūtą laiką.

Darbdavys piliečio pageidavimu išduoda kreditą __________ įsikūrimui, grąžintiną per _______________________

5. Darbdavys, atvykus piliečiui į naują darbo vietą, įsipareigoja:

a) per 12 valandų nuo atvykimo momento suteikti jam ir šeimos nariams gyvenamąjį plotą ________________________________________;

b) suteikti per 3 dienas darbą pagal sutartyje numatytą profesiją;

c) organizuoti kvalifikacijos kėlimą, o jeigu numatyta sutartyje, - ir perkvalifikavimą.

6. Darbdavys apmoka piliečio ir jo šeimos narių sugrįžimo į nuolatinę gyvenamąją vietą išlaidas, jeigu jis atleidžiamas iš darbo darbdavio iniciatyva sumažėjus personalo poreikiui arba pasibaigus sutarčiai.

7. Pratęsus sutartį naujam terminui, darbdavys išmoka piliečiui visą vienkartinę pašalpą.

8. Darbdavys, atsisakęs priimti pilietį ir jo šeimos narius arba nepasirengęs jo priimti (nebuvimas sutartyje numatytų gamybos ir buities sąlygų), apmoka grįžimo į nuolatinę, gyvenamąja vietą išlaidas, krovinio pervežimo išlaidas, taip pat dienpinigius už kelionėje išbūtą laiką.

9. Pilietis privalo grąžinti darbdaviui visas išmokėtas sumas sutinkamai su šios sutarties 3 punktu, jeigu:

a) be pateisinamų priežasčių neatvyko į darbą arba atsisakė jį pradėti;

b) yra atleistas iš darbo savo noru be pateisinamos priežasties nepasibaigus sutarties terminui arba atleistas iš darbo už veiksmus, kurie pagal darbo įstatymus yra pagrindas nutraukti darbo sutartį darbdavio iniciatyva.

10. Atvejais,	nenumatytais šioje sutartyje, šalys vadovaujasi darbo įstatymais.

11. Ši sutartis sudaryta trimis egzemplioriais, kurių vienas įteikiamas piliečiui, kitas išsiunčiamas darbdaviui, o trečiasis pasilieka darbo biržoje.

Sutartis įsigalioja nuo jos pasirašymo momento.

Šalių adresai:

Darbo birža __________________________

Darbdavys ___________________________

Pilietis ______________________________

(antspaudo vieta)	(antspaudo vieta)

Darbo biržos atstovas	Darbdavys	Pilietis

__________________	______________	_______________

(parašas)	(parašas)	(parašas)

19_ m. _____ mėn.__d.	19_ m. ______ mėn._d.	19_ m. ______ mėn. _ d.

Sutartis pratęsta

______________________________(trukmė)

(antspaudo vieta)	(antspaudo vieta)

Darbo biržos atstovas	Darbdavys	Pilietis

__________________	______________	_______________

(parašas)	(parašas)	(parašas)

19_ m. _____ mėn.__d.	19_ m. ______ mėn._d.	19_ m. ______ mėn. _ d.